**משימות בתחום נושא שינוי האקלים-כיתה ג**

**שם המשימה:** **להגיע מהר יותר**המשימה עוסקת במהות הטכנולוגיה - הגברת יכולת כדי לתת מענה לצרכים אנושיים בהקשר של התחבורה ובהשפעת השימוש בחומרי דלק פוסיליים (מחצביים) על הסביבה. השימוש בהם מזהם את הסביבה והפחמן הדו-חמצני שנפלט בעקבות תהליכי הבעירה מצטבר באטמוספרה וגורם להתחממותה.

**שם המשימה:** **בין הרים ובין סלעים טסה הרכבת  
תיאור המשימה:** המשימה עוסקת בשימוש באנרגיה כימית שמקורה בחומרי דלק פוסיליים (פחם האבן וסולר) ובאנרגיה חשמלית להנעת רכבות. בשני המקרים הפעלת הרכבות כרוכה בפליטה של פחמן דו חמצני לאטמוספרה. פליטה ישירה של פחמן דו-חמצני בעקבות שריפת חומרי דלק פוסיליים ופליטה עקיפה של פחמן דו-חמצני בעקבות הפקת אנרגיה חשמלית מחומרי דלק פוסיליים.

**שם המשימה:** **גינות ופארקים גבוה בשמיים**  
**תיאור המשימה:** המשימה עוסקת ביתרונות הסביבתיים של הקמת גינות נוי על הגגות. זהו פתרון ירוק וחדשני לשמירה על הטמפרטורה בבית בקיץ ובחורף, במקום השימוש באמצעים שצורכים חשמל המופק ממקורות אנרגיה פוסיליים. בנוסף, גידול הצמחים תורם לקליטת הפחמן הדו-חמצני מהאטמוספרה ולהקטנת הצטברותו באטמוספרה.

**שם המשימה:** **גינות ירק בעיר לא רק בכפר**

**תיאור המשימה:** המשימה עוסקת בחקלאות עירונית - גידול ירקות ופירות בבתים, בגינות קהילתיות ועל הגגות. כמו כן, נעשה טיפול אינטגרטיבי בידע מדעי הקשור לצורכי הקיום הדרושים לגידולם של צמחים. גידול צמחים בעיר חוסך שינוע של ירקות ופירות מן השדה לשווקים ולצרכן ותורם להפחתת הפליטה של פחמן דו חמצני לאטמוספרה. בנוסף, גידול הצמחים תורם לקליטת הפחמן הדו-חמצני מהאטמוספרה ולהקטנת הצטברותו באטמוספרה.

**שם המשימה: מנמיכים את הלהבות**  
**תיאור המשימה:** המשימה עוסקת בשלושת התנאים הדרושים לבעירה בהקשר להקמת מדורה תוך התייחסות למחיר הסביבתי שיש להדלקת מדורות ל"ג בעומר ולפתרונות להקמת מדורה ידידותית לסביבה, וזאת כד להקטין את זיהום האוויר ובכללו את פליטת הפחמן הדו-חמצני אל האטמוספרה.